བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་གིས་དབུ་མའི་ལམ་ནི་བོད་ཕྱི་ནང་གཉིས་ཀྱི་མང་ཚོགས་ནས་མང་མོས་བྱུང་བའི་སྲིད་བྱུས་ཤིག་ཡིན་པས་བོད་རྒྱ་གཉིས་བར་ལོ་བརྒྱ་ལྷག་རིང་གཉིས་སྨན་ཡིན་སྐོར་གསུངས་སོང་།རྒྱལ་སྤྱིའི་དབུ་མའི་ལམ་མི་མང་ལས་འགུལ་ཁང་གི་གོ་སྒྲིག་འོགཉིན་གྲངས་༢རིང་ས་རཱ་བོད་ཀྱི་མཐོ་རིམ་སློབ་གཉེར་ཁང་གི་ཚོགས་ཁང་དུ་བོད་རིགས་གཞོན་སྐྱེས་བསམ་བློ་བའི་ཚོགས་འདུ་ཚོགས་ཡོད་པ་དང་།ཚོགས་ཐོག་ཏུ་སྐུ་མགྲོན་གཙོ་བོ་བོད་མི་མང་སྤྱི་འཐུས་གྲོས་ཚོགས་ཀྱི་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་གི་དབུས་ཨ་རི་དང་རྒྱ་གར་སོགས་ནས་གསུང་བཤད་པ་༧གདན་འདྲེན་ཞུས་ཡོད་པ་དང་།མཐོ་རིམ་སློབ་གྲྭ་འགྲིམས་བཞིན་པའི་བོད་རིགས་གཞོན་སྐྱེས་སློབ་མ་༤༧བཅས་ཁྱོན་ཚོགས་བཅར་བ་མི་༥༤ལྷག་མཉམ་ཞུགས་བྱས་ཡོད་པ་རེད།